TOP GAMES 


"Тор Games” започва пътя си като 
рубрика в специализираното 
списание “Computer” през 1999 
голина. Постепенно увеличава 
обема си и през 1995 става 
самостоятелно приложение към 
списанието. 


Именно тук се кове българската 
гейм журналистика. Голяма част 
от авторите в “Тор Games” 

в послелствие съзлават и пишат 
в “PC Мапа” и “PC Club”. 


За целите на проекта “Лазарус”, 
всеки брой е опакован с корица 


в съвременен стил. 


Приятно четене! 


Shape Up or Slip Out 
Sierra On-Line 


Лафьр, Лари Лафьр - при това име всички дами 
получават сърцебиене. Бял полиестерен костюм, 
очарователна бляскава усмивка и обезоръжаващ 


3anouBa един Hob 
рунд на арената за 
застаряВащи плей- 
бои. Най-после по- 
Вече секс В шеста 
част на Larry. 


чар - на Лари не може да се устои. Простено му 
е дори ако „засече“ в решаващия момент. 

Al Lowe заедно с Марк ,Space Quest“ Кроув с 
първото издание на приключенията на Лари през 
1986 г. разклатиха закрепилата се вече ,King’s 
Quest“ империя на Робърта и Кен Уилямс. Мръсни 
тоалетни в мръсни барове, задни дворове, потъна- 
ли в боклуци - неморалната страна на живота в 
нейния най-истински вид повлече след себе си не- 


порочните почитатели на компютърните игри. Но 
Лари имаше не само приятели. Американските 
блюстители на морала излязоха на барикадите, в 
резултат на което част от по-консервативните соф- 
туерни фирми въведоха Лари-ембарго и го зачерк- 
наха от офертите си. Вълненията около споровете 
за традиция и морал, както често се случва, имаха 

обратен ефект — продажбите се вдигнаха по-бьрзо 
и от това, което се намираше в панталона на Лари. 
Sierra ,хвана влака" и продьлженията заваляха: 
Лари 2, З и 5 (четвьртата част потьнала някьде из 
архивите на Сиера). На всички тях обаче им липс- 
ваше „онова нещо“, което направи първото пъте- 
шествие на Лари толкова успешно. Al Lowe „се 
оля“ с описания и забрави какво всъщност искаха 
Лари-играчите: еротика. Едва в Leasure Suit Larry 
6: Shape Up or Slip Out той отново „си дойде на 
думата". 


Но стига общи приказки и да минем кьм сьщ- 
ността. Спомняте ли си, че нашият герой в едно 


телевизионно шоу вьв втората част спечели едно. 


повече или по-малко спокойно пътешествие в „Ко- 
раба на мечтите“. Е, очевидно му върви на подобни 
изяви, защото сега се появява в ново телевизионно 


шоу „ЗаШопз“, където се надява да си намери пар- 
тньорка. И, естествено, се класира толкова добре, 
колкото и може да се очаква - второ място (от два- 
ма участници) и получава само „утешителната“ наг- 
рада - две седмици в световно известната ферма 
»Lacosta | оба" - мечтата на всеки мъж, където има 
прясно месо в насипни количества, екзотична ат- 
мосфера, пъстри коктейли, огромни басейни и лудо 
настроение. Но Лари не отива за развлечение. Не- 
говото неугледно тяло според подзаглавието 

»shape Up or Slip Out“ трябва отново да бъде при- 
ведено в завидна форма, а може би най-после ще 
се намери и ефикасно средство срещу изчезването 
на пищните му коси. Това обаче не е толкова лес- 
но - Лари трябва да понася бънги скоковете с чер- 
венокосия метач Мерили (скок от високо с вързан 
ластик на краката), да поправя салона за масажи 
на Гейми, да бяга от южноамериканската боркиня 
Каваричи Воарме, да nue „Ѕіпдароге Spinach Slink“ 


(който си спомня за нашумялото ,Spinach Dip“ от 
Лари 2, знае за какво става дума) и дори да се 
подлага на специален 50 000-волтов електрошоков 
масаж. През цялото това време Лари е отдаден на 
нежната половина. Опитва се да бъде мил, внима- 
телен, всеотдаен, та дано някоя да склони, но как- 


то се случва обикновено, все нещо му пречи. За 
разлика от предишните епизоди обаче, сега вината 
не е в Лари - просто мадамите не са много редов- 
ни. Но не се тревожете, това е американски филм, 
пардон американска игра и тя неминуемо ще за- 
върши с хепиенд. 


А сега малко за това как изглежда играта. Ами 
както вече съм казвал и за други игри на Сиера, 
TA изглежда просто супер. Само че и сградите, и 
самият Лари са нарисувани в стила от комиксите. 
На другите персонажи обаче не им липсва пищ- 
ност. За музиката няма какво да ви говоря, особе- 
но ако нямате някаква свирка (т.е. звуков адаптер). 
Тя както винаги си е готина, съвсем тематична (в 
зависимост от това къде се намирате в момента). 
Цялата атмосфера не би била толкова майтапчийс- 


Leer Sait Larre б 


ка без музиката. Утвьрдилата ce Icon-Control- 
System e neko преправена за Лари 6: освен нор- 
малните икони за бягане, гледане, говорене и из- 
ползване на предмети Лари разполага и с една 
специална икона: цип! Не е нужно да ви обяснявам 
за какво служи, нали? 


Sure зма Lae Е 


жде 


Не сте длъжни да играете Лари 6 и да се нас- 
лаждавате на пищността на мадамите, които пос- 
тоянно му се мотаят из краката. Ако сте заклет мо- 
ралист, просто регулирайте т.нар. Filth Level (ниво- 
то на еротиката) и ще си спестите някои неморал- 
ни сцени. 


За радост на всеки софтуерен любител на нап- 
режението, Лари 6 е програмиран в новата Sierra- 
Adventure-System, която поддържа супер VGA ре- 
жим с разделителна способност 640х400 точки и 
256 цвята или поне така разправят в някои извес- 
тни западни списания, защото версията, която ми 
попадна, си беше старата песен на нов глас. Много 
е вероятно да има версия за нормален VGA режим 
(за да се намали броят на дискетите или да се 
спести дисково пространство). Все пак ще изчакам 
версията на CD-ROM, за да се произнеса оконча- 
телно за новата Sierra Adventure System. 

Не съм сигурен дали Leisure Suit Larry 6 ще ви 
изпоти, но за всеки случай си приготвите лед, за 
да се охлаждате от време на време. 

О 

Графика: 90% 


Звук: | 80 % 
Оригиналност: 45 90 
Удоволствие: 85 96 

О всухт 0 Ат286 Ш А7386 | 
О EGA Ш сл ГО SupervGA | 
Ш SoundBlaster Ё AdLib Ш Roland 


Ш клавиатура Ш мишка М джойстик 


Минимална памет 
Дисково пространство 


4 Мбайта 
16 Мбайта 


фирмата Origin, след като направо побърка люби- 
телите на космическите симулатори със своите хито- 
ве Wing Commander 1, Wing Commander 2 и Wing 
Commander Academy, реши fa хвьрли поредната си 
бомба на пазара на компютьрните игри, обричайки 
маниаците на нови безсьнни нощи. Отсега ще ви ка- 
жа, че Privateer е много по-готин и разнообразен от 
Wing Соттапаег-ите - наред с вече поизтърканата 
формула на космическите сражения от типа „зеек 
and destroy“, тук присъства и известна интрига, макар 
и не много заплетена. Така че се гответе не само да 
избивате елитните бойци на империята Килрати, но и 
да се впуснете по следите на една тайнствена косми- 
ческа загадка, носеща след себе си само смърт. 

Далечното бъдеще, космически сектор Гемини, 
система Трой... Човечеството е пръснало семената 
на своята цивилизация из планетите на далечния 
космос. То е изградило многобройни колонии, прос- 
периращи икономически и финансово. Всичко върви 
идеално до срещата и сблъсъка с могъщата империя 
на хората-тигри, наречена Килрати. Това поставя на- 
чалото на въоръжения конфликт между конфедера- 

цията на земляните и безпощадните тигрочовеци. 
Тези условия на пьлен хаос дават вьзможност на ця- 
лата космическа измет да се концентрира в този сек- 
тор. Гемини гьмжи от тьрговци авантюристи, косми- 
чески пирати, контрабандисти, ловци на глави и вся- 
какви други типове, които могат да направят косми- 
ческото пътуване истински ад... 

Годината е 2669. Вие сте един от тези луди глави, 
които в търсене на своето щастие по-често си нами- 
рат белята. Разполагате само с раздрънкан кораб, 
празен портфейл и, разбира се, прекомерна доза ку- 
раж. Това е незавидното начало, което трябва да ви 
заведе до върховете на славата и известността. Раз- 
бира се, успехът в играта е пряко свързан с финансо- 
вото ви състояние. Затова, преди да се впуснете в съ- 
щинската интрига на играта, трябва да изпълните 
доста рутинни операции от типа на „Иди там и там, 
унищожи този и този...“ или „Транспортирай такъв и 
такъв товар до тази и тази база“ и т.н. След като по- 
натрупате повечко кредити, можете да се снабдите с 
по-мощни оръжия и щитове, по-бърз космически ко- 
раб и много други полезни неща, които да улеснят 
нелекия ви живот на космически преследвач. Нека 
хвърлим поглед на 


SHARAN EERE SAE AANA 


Въоръжението 


SAARI 


= 


Да започнем с космическите кораби, с които мо- 
жете да летите. Те са четири вида: Tarsus, Orion, 
Galaxy и Centurion. 


Tarsus са най-долнопробните машини, които мо- 
жете да намерите по космическите трасета. Никой 
уважаващ себе си тьрговец на кораби не би си по- 
мислил да ви продаде такава бракма. Именно с такъв 
тип кораб започвате вашето приключение. Той е ба- 
вен, със слаби щитове и генератори и само по две 
гнезда за поставяне на оръдия и тежко въоръжение 
(ракети, торпеда или генератор на прихващащи лъ- 
чи). В първите мисии може да ви се стори, че този ко- 
раб не е толкова лош, но когато ви нападнат по три- 
ма или четирима противници, ще видите звезди пос- 
ред бял ден. Така че го продайте възможно най-бър- 
зо (върви само по 5000 кредита) и си купете нещо по- 
сериозно. 

Опоп е бавен кораб, но брониран като подвижна 
крепост. Това е единственият от корабите, които мо- 
жете да притежавате, позволяващ използването на 
щитове и генератори до 5-а степен. Това е идеалната 
машина за играчите, които предпочитат да печелят 
своите кредити по мирен начин. Трябва да се има 
предвид обаче, че изпълнението на мисиите от съ- 
щинския сценарий на играта е свързано с много кос- 
мически битки, чието преодоляване е почти (да не 
кажа съвсем) невъзможно с търговски кораб. 

Galaxy също е търговски кораб, предлагащ него- 
леми възможности в космическите сражения. Щито- 
вете и генераторите му са доста добри (до 3-та сте- 
пен), но абсолютно недостатъчни при ниската му 
скорост. За да не се превърне в подвижна мишена, 
този кораб притежава две оръдия за фронтална ата- 
ка и позволява инсталирането на горна и долна оръ- 
дейна кула. Въпреки всичко той не дава достатъчно 
предимства, които да оправдаят цената от 150 000 
кредита. 

Centurion е корабът, който рано или късно всеки 
играч трябва да си купи. Със своите 4 оръдия за 
фронтална атака, 2 гнезда за ракети, торпеда или 
прихващащи генератори, както и изключително бър- 
зи двигатели, той е незаменим за всякакви бойни 
операции. Освен това той позволява монтирането на 
щитове и генератори от 3-та степен и задна куличка 
за защита. Това е кораб, способен да се справи както 
с набези на пирати, наемници или воини на Килрати, 
така и с патрули на милицията или военната конфе- 
дерална флота. Така че не се колебайте, а си купете 


именно него. 


ном IF YOU HIT TROWELE (Н. 
hae boon 


Изборьт на орьдията е малко по-сложен. С увели- 
чаването на цената, от една страна, нараства мощ- 
ността, но от друга - и консумацията на енергия. Та- 
ка че трябва да се намери баланс в зависимост от из- 
ползваните енергийни генератори и щитове. Според 
моя скромен опит при Centurion с генератори и щито- 
ве от 3-та степен най-добрата комбинация са 4 броя 
Таспуоп Саппоп за фронтална атака, 2 ракетни уста- 
новки с 20 FF Misile (ракети от типа ,Стреляй и забра- 
ви!“) и 2 броя плазмено оръдие (Plasma Gun) в комби- 
нация с генератор на прихващащи льчи (Tractor 
Веат) на задната куличка. 

Важен е също и изборът на софтуера за прихваща- 
нето и проследяването на противниците. Всичко за- 
виси от средствата, които можете да заделите за то- 
ва. Различните видове софтуер позволяват различа- 
ването на приятелските от вражеските кораби, из- 
веждат мерник, указващ мястото за стрелба по кур- 
са на целите, и т.н. Но толкова по въпроса за вьорь- 
жението. Да се върнем на 


Същността на играта 


Та седите си вие в някаква забутана миньорска ба- 
за в системата Трой и се наслаждавате на раздрън- 
кания си кораб от типа Tarsus. Но по-добре да не си 
губите времето с това, а да се захващате за работа. 
Всяка база разполага с компютър, информиращ за 
наличните мисии в сектор Гемини. Тук можете да 
направите своя избор според заплащането и въз- 
можностите си. Едновременно можете да изпълня- 
вате не повече от три такива мисии. В това число не 
се включват мисиите, които са свързани с интригата 
на играта. Поръченията, които получавате, не блес- 
тят с особена оригиналност. Това обикновено са пат- 
рулни, разузнавателни, нападателни, защитни и 
транспортни мисии. Добре е колкото се може по-бър- 
зо да се включите в двете гилдии, които имат филиа- 
ли на повечето планети и космически станции. Това 
са Гилдията на търговците и Гилдията на наемници- 
те. Независимо дали сте търговец или космически 
преследвач, членството в тези две гилдии ще ви се 
отрази добре, а и членските такси не са особено го- 
леми. Тези две обединения предлагат най-добре 
платените, но и най-рискованите мисии. Така малко 
по малко ще съберете пари да си купите поне хипер- 
пространствен двигател. С негова помощ можете да 

пьтувате между отделните звездни системи (ако 
имате навигационни карти, разбира ce). Това ще раз- 
шири вашия периметьр на действие и ще ви позволи 
да изпьлнявате задачи с далечно назначение (и по- 
добаващо заплащане). При такива пьтувания е важ- 
но да се снабдите с т. нар. Repair Droid - ремонтен ро- 
бот, който вьзстановява повредите от космическите 
битки. В противен случай ще трябва да прьснете ку- 
пища пари из галактическите ремонтни работилни- 
ци. А в дадени моменти от своевременното вьзстано- 
вяване на развалените системи може да зависи дори 
вашият живот. 

По време на вашите космически странствания ще 
посетите много планети. И както сигурно предпола- 
гате, най-оживеното място на всяка база са барове- 
те. Те са сборища на цялата космическа паплач и по- 
ради тази причина най-ценният източник на инфор- 
мация. При разговорите си с барманите често ще от- 
кривате търсените от вас сведения. И за да ви спестя 
първоначалното лутане, ще ви подскажа: напред към 
Ню Детройт! Там ще се срещнете с тайнствения кос- 
мически преследвач Сандовал, който ще ви възложи 
транспортна мисия и ще ви повери на съхранение из- 
вънземна реликва с неизвестно предназначение. 
При завръщането си вие установявате, че Сандовал 
е мъртъв, а блюстителите на закона ви търсят като 
последния човек, срещал се с него. Тези факти лю- 
безно са ви предоставени от красивата контрабан- 
дистка Тайла, която ви предлага информация за из- 
вънземния артефакт в замяна на няколко „дребни“ 
услуги, които, разбира се, са незаконни. Това е нача- 
лото на водовъртеж от кървави събития, които ще ви 

срещнат с безскрупулни бизнесмени, студени като 
камък наемнички, намръщени военни и дори с един 
библиотекар, чието безпардонно поведение ще ви 
вкара в няколко почти неизпълними мисии. Стъпка 
по стъпка извънземният артефакт ще ви отведе по 
следите на чуждоземна свръхцивилизация. Ще се 
сдобиете дори с образец на нейните технологии и то- 
ва ще ви превърне в най-търсения човек в галактика- 
та. Но ще спра дотук, за да не ви развалям удоволст- 
вието от играта. 


но TARGET 


4? 


По отношение на 


Privateer бие стопроцентово всички свои предшес- 
твеници. Обектите са изработени с традиционната за 
космическите симулатори на Опат техника. Всичко 
е направено толкова фино и играта е толкова каприз- 
на по отношение на бързодействието, че скролът на 
изображението дори на 3860Х/40 е доста груб. Ка- 
чеството на графиката може да засрами дори класи- 
ка в областта на космическите симулации X-Wing (не 
става дума за анимациите). 


Ha Privateer също е жесток. Музиката е тематично 
обособена. Звуковите ефекти също си ги бива. Под- 
държани са повечето разпространявани на пазара 
звукови платки. Към играта допълнително може да 
се закупи Speech Disk, който я обогатява с дигитали- 
зирана реч. 


Макар да не блести с особена оригиналност, 
според мен Privateer е една от най-добрите косми- 
чески симулации, създадени за РС-съвместими 
компютри. И за завършек бих искал да успокоя 
душите на най-нетърпеливите убийци на Килра- 
тите: от скоро на пазара се появиха 26 нови мисии 
на Privateer под името Righteous Fire. За съжале- 
ние обаче те още не са ми попаднали. Тук отново 
ще се срещнем с много наши стари познайници в 


още по-кървав двубой със смъртта. 
О 


Спомняте ли си играта „Тролс“, която предста- 
вих само преди няколко месеца. Е, тези от вас, ко- 


ито са успели да я намерят, сигурно са прекарали 
незабравими часове пред компютъра. И сто на сто 
са се запитали: „Защо няма повече подобни игри?“ 
Същия въпрос си е задала и фирмата производи- 
тел Flair и ето че почти веднага се появява нова 
(ама съвсем подобна) игра, наречена „Оскар“. Това 
не е онзи Оскар, за който вероятно си помислихте. 
Това е една прекрасна, нещо повече, една възхи- 
тителна лисица, която през целия си живот има 
една-единствена амбиция - да скита из огромни 
ниви, търсейки нещо за ядене, и да избягва опас- 
ностите като английски турист в Маями. И понеже 
разполага с много време (все пак поглеждайте от 
време на време към горния ляв ъгъл на екрана), не 
й остава нищо друго, освен да събира „вкусотии“, 
да се преборва с разните му там животни и най- 


важното - да търси изгубените медальони (в 
„Тролс“ се търсеха изгубените тролчета). 


Оскар започва приключението си пред своята 
малка, но красива къщичка. Колкото е да е стра- 


нен външният свят, той трябва да преживее в него, 
защото не може да се скрие пак в къщичката. (Аз 
опитах няколко пъти - не става!) Светът, пардон, 


нивото, на което живее Оскар, кипи от живот - по 
земята щъкат слонове, под водата, където анима- 
цията е направо главозамайваща, тържествено се 
носят морски костенурки. И както обикновено се 

случва в компютьрните игри, срещата с BCAKO OT 
тях може да се окаже фатална. Така че когато е 
възможно, избягвайте всякакви колизии. Ако няма 
как, имайте предвид, че всички животни са уязви- 
ми откъм главата и ако им скочите отгоре, ще се 
отървете. Другият номер е да намерите тъй-наре- 
ченото йо-йо, което се прилага по същия начин 
както при „Тролс“ - с него можете или да разчис- 
тите противниците си, или да се покатерите на не- 
достижими места (Как? Открийте си сами!). И нак- 
рая един последен съвет - претършувайте основно 
подводната част. Там има не само хубава графика, 
а и доста неща за ядене, както и определена част 
от скъпоценните медальони, от които ви трябват 18 
броя, за да приключите нивото. 


Както вече предположихте, Shareware версията 
не е пълна. Тя представлява само една демонстра- 
ция, но както се казва, ,playable дето“, т.е. демо, с 
което пълноценно можеш да се забавляваш. Един- 
ствената разлика от пълната версия е броят на ни- 
вата. В Shareware версията нивото е само едно, HO 
достатъчно голямо. Пък и нали това е целта на ед- 


но демо: хем да те запали по играта, хем да не те 
задоволи напълно и да те накара да си купиш пъл- 
ната версия. И тъй като последното в България все 
още не е възможно, ако не друго, поне пробвайте 


демо версията. 
О 

Разпространява ce 
om редакцията 


SHAREWARE 


Здравейте, приятели, вие отново сте отворили 
страницата с любимата ви рубрика SHAREWARE. 

В бр. 2/94 г. ние ви показахме картинка от разп- 
ространявана при нас игра, която трябваше да раз- 
познаете. Изненадата ни беше огромна, тъй като се 
оказа, че само един от нашите читатели е познал 
играта, а това е именно Gate World, представена в 
бр. 12/93 г. на списанието. Името на човека, който 
явно най-много следи и играе разпространяваните 
от нас игри, е Михаил Метев от гр. Трявна, който 
печели традиционната награда - книга на издателс- 
тво Markt & Technik на немски език. 

Обръщаме се към нашите читатели с молба да 
подкрепят рубриката с предложения за това какво 
липсва в нея, какъв тип игри бихте желали да предс- 
тавяме, какво обичате да играете и най-вече с какво 
толкова ви затрудни разпознаването на една от най- 
интересните игри, които сме представяли за вас. На 
всички, които не познават Gate World, я препоръч- 
вам горещо, няма да съжалявате. 

А сега започваме с новите предложения. 

GOLF - Мисля, че името на играта няма нужда от 
повече представяне. Това е типичният и любим на 
англичаните голф. В играта вие участвате в голям 
шампионат с доста добър награден фонд. Единстве- 
ното изискване е да сте добре с ориентацията, а 
също и да имате минимални познания върху това как 
се отразява вятърът върху полета на вашата топка. 
Все пак компютърът ще ви помага, като ви дава 
съответните указания. Изискванията са | ВМ 
PC/XT/AT и EGA карта и монитор. 

HELLTRIS – Изисквания: ІВМ РС/ХТ/АТ, EGA мо- 
нитор. Своеобразен триизмерен тетрис. 

JETSONS - Изисквания: ІВМ РС/ХТ/АТ, ЕСА мони- 
тор. Вие сте космическият герой Оеогде, попаднал 
сред марсианците, които очакват една погрешна него- 
ва стъпка, за да го отнесат в своя космически кораб. 
Играта може да се играе от двама души, главният 
герой George много прилича на Барни от „Семейство 
Флинтстоун“, графиката е наслада за окото. 

THE SECRET OF MONKEY ISLAND - Изисквания: 
IBM РС/ХТ/АТ, EGA/VGA монитор, поддьржа мишка. 
Това е типична диалогова игра, в която вие сами 
трябва да насочвате с думи героя, например: „отиди, 
вземи, направи това или онова“ и т.н. Естествено, 
пътят ви е осеян с беди и неприятности, но както 
знаете, „юнак без рана не може“. Изисква се мини- 
мално познаване на английския език и много наход- 
чивост. Относно графиката проверете сами моето 
твърдение, тя е много добра и играта заслужава 
вашето внимание. Горещо ви я препоръчвам! 


HUGO’S HOUSE OF HORRORS част І - Изисква- 
ния: IBM РС/ХТ/АТ, EGA/VGA монитор, 360 Кбайта 
ВАМ, 850 Кбайта дисково пространство. Вьлнуваща и 
предизвикателна приключенска игра за всички въз- 
расти. Като контролирате съдбата на героя Нидо, вие 
се опитвате, рискувайки неговото нежно сърце, да спа- 
сите хубавата Penelope, затворена някъде зад тъмните 
стени на обитавана от витаещи черни сили къща. Ва- 
шата цел е да преминете всичките препятствия до 
любимата по време на този предизвикателен Quest. 

HUGO’S HOUSE OF HORRORS част Il — Както сами 
виждате, приключенията на героя с нежно и влюбено 
сърце Нидо не са изчерпани в рамките на един епизод. 
Красивата Penelope отново е в опасност. Разликата от 
първия епизод е, че тук изискванията към вашия ком- 
пютър се увеличават, а именно: EGA/VGA монитор, 
330 Кбайта НАМ, 1 Мбайт дисково пространство. 

Желая ви успех, като ви предупреждавам, че ху- 
бавите работи се печелят трудно и лесно се губят. 
Предполагам, всички знаете защо е избухнала Тро- 
янската война? Пак заради хубава жена. Бъдете 
предпазливи! 


FENCES - Изисквания: IBM РС/ХТ/АТ, EGA/VGA 
монитор, поддържа мишка. Много добра тримерна 
графика и детайлност. Стратегическа игра, в която 
предпазвате вашия кораб от изпречващи се препят- 
ствия. Имате възможност за избор на пейзажа, в 
който играете. Нанасяте унищожителни удари върху 
прегради, каменни стени и всичко, което ви пречи. 

GALACTA - THE BATTLE FOR SATURN - Изиск- 
вания: най-малко 80286 или по-нов процесор, 
CGA/EGA/VGA монитор, 640 Кбайта RAM. Контроли- 
рате галактиката вьрху цялата площ на екрана. Сре- 
щу вашия космически кораб застава вражеска ес- 
кадрила. Сам сте и трябва да се борите, за да оцеле- 
ете, в противен случай останките ви ще се разпи- 
леят из цялото звездно небе. 

HEAVY BARREL - Изисквания: IBM PC/XT/AT, 
EGA монитор, 640 Кбайта ВАМ, поддьржа джойс- 
тик. Това е типична игра с неангажираща тематика. 
Virpae се от един или двама играчи. Ha разположе- 
ние имате орьдия, лазерен льч, гранати и бомби. 
Останалото ще видите сами. 

THE LAST HALF OF DARKNESS - Изисквания: 
IBM PC/XT/AT, EGA/VGA монитор, 1 Мбайт дисково 
пространство. Вашата nena e странна жена. Наблю- 


давайки я, вие сте забелязали, че тя постоянно вьр- 
ши нещо тайно - прави магии. Сьбира нужните й 
сьставки, вари ги в тенджера и произнася заклина- 
ния, с които убива хората. Но тя умира... и ви заве- 
щава да продьлжите делото й. Ставате нейн наслед- 
ник. Трябва да се ориентирате бьрзо в предстояща- 
та ви работа. Нужно е да сьбирате сьставките, като 
сам откривате кои са липсващите продукти. Лутате 
се в безкрайното поле на магиите. 


Commands 
Ехаміпе 


Gpen 
Close 
Hit 
Take 
Speak 
Operate 
Save 
Load 
Quit 


It was in this room, one hundred years ago tonight that your tuo great great 
great. grand cousins were murdered by a vampire. Some still believe that their 
Presence still exists in this very room. 


GOLDHUNT ADVENTURES - Изисквания: IBM 
PC/XT/AT, ЕСА/УСА монитор. Обект Ha играта e 
преминаването на 10 нива с приключения. Вашият 
човек се опитва да събере всички златни кюлчета. 
Те са общо 12 за всеки екран. Когато съберете всич- 
ките тези кюлчета, пред вас се отваря една специал- 
на врата. Естествено, по пътя ви ще има различни 
препятствия, които ви пречат и забавят напредване- 
то ви. Когато преминете през вратата, навлизате в 
следващото ниво. Така, докато пребройте до 10, а 
там е краят на играта. 

ЧЕТ - Изисквания: ІВМ РС/ХТ/АТ, CGA/EGA мони- 
rop. Flight симулатор. Посредством менюто опреде- 
ляте изискванията към самолета си. 

BLACKJACK - Изисквания: IBM РС/ХТ/АТ, 
ЕСА/МСА монитор, 313 Кбайта дисково пространст- 
во. За вашето домашно казино - вариант на попу- 
лярната едноименна игра. 

KLONDIKE - Изисквания: IBM PC/XT/AT, 
EGA/VGA монитор, 256 Кбайта ВАМ, поддьржа 
мишка. Своеобразна игра с карти, в която имате на 
разположение тесте от 52 карти. От тях се раздават 
по 28 на седем купчини. Посредством теглене от 
сьответните купчинки, в зависимост от това какви 
карти ви се падат, се определя победителят. Най-ви- 
соката карта е попът. 

MILLE BORNES - Изисквания: IBM РС, 512 Кбай- 
ta RAM, EGA/VGA монитор, твърд диск. Френска 
игра с карти, която симулира автомобилна надпре- 
вара по трасе 700 километра. Може да се играе от 
двама играчи или, ако сте сам, ще ви партнира ком- 
пютърът. Ако желаете да играете четирима, то ще 
трябва да изберете трасе от 1000 километра. 


Отново с вас и за вас беше 
ОЧАРОВАТЕЛНАТА МАЛВИНА 


Computer 5/94 47 


